                                                                                                                     
Eelnõu

NARVA LINNAVALITSUS

MÄÄRUS

Narva                                                                             
28.11.2012. a. nr _______
Haridusasutuste tegevuskulude

arvestuslike maksumuste kinnitamine

Määrus kehtestatakse vastavalt põhikooli- ja gümnaasiumiseaduse § 83 lõikele 5 ja koolieelse lasteasutuse seaduse § 27 lõikele 7
§ 1. Kinnitada 2013. aastaks Narva munitsipaalkoolide õppekoha tegevuskulu arvestuslik maksumus ühe õpilase kohta 436,96 eurot.
§ 2. Kinnitada 2013. aastaks Narva munitsipaallasteasutuste majandamiskulude, personali töötasu ja sotsiaalmaksu ning õppevahendite kulu arvestuslik maksumus ühe lapse kohta 2 942,90 eurot.
§ 3. Määrus jõustub seadusega sätestatud korras.

26.11.2012. a nr 3.1-19/18
ÕIEND

Määrusega kinnitatakse 2013. aastaks Narva linna munitsipaalsete haridusasutuste lastekoha tegevuskulu arvestuslikud maksumused seoses  teiste omavalitsuste tegevuskulude katmises osalemisega (laste hoiuteenuse kulud, kelle elukohana on rahvastikuregistris teised omavalitsused ja kes külastavad Narva linna munitsipaalseid haridusasutusi).

Maksumuse arvestus on tehtud lähtudes Narva Linnavalitsusele läbivaatamiseks esitatud Narva Linnavalitsuse Kultuuriosakonna 2013. a kulueelarve eelnõule (meie 16.11.2012. a kiri nr 2.1-4/9760-5):

· Narva linna munitsipaalkoolide eelarvetes kavandatud kulusumma 2 405 487 eurot (v.a muud hariduskulud üldhariduse alal summas 136 000 eurot) jagamisel Narva linna territooriumi asuvates munitsipaalkoolides õppivate õpilaste arvuga seisuga 10.11.2012. a (5 505 õpilast);

· Narva linna munitsipaallasteasutuste eelarvetes kavandatud summa 8 840 459 eurot (v.a muud hariduskulud eelhariduse alal summas 63 500 eurot) jagamisel Narva linna territooriumi asuvates munitsipaallasteasutustes tegelikult käivate laste arvuga seisuga oktoober 2012. a (3 004 last). 

2013. aastaks arvestatud Narva linna munitsipaalsete haridusasutuste arvestuslik maksumus ühe lapse kohta võrreldes 2012. a tasemega tõuseb 2013. a kulueelarve suurendamise tõttu seoses linna põhieelarvest töötasu saadavate pedagoogide palgamäärade 7% suurendamise ja elektrihinnas sisalduva võrguteenuse tariifi suurenemisega alates 01.01.2013. a, võttes arvesse Narva linna munitsipaalkoolides õppivate õpilaste tegeliku arvu langemist 2,3% võrra (2012. aastal 5 634 inimest) ja Narva linna munitsipaallasteasutustes käivate lapse tegeliku arvu langemist 4,5% võrra (2012. aastal 3 144 inimest). Arvestusliku maksumuse tõus moodustab Narva munitsipaalkoolide osas 11,9% (2012. Aastal moodustas maksumus 390,69 eurot) ja Narva munitsipaallasteasutuste osas 17,5% (2012. aastal moodustas maksumus 2 505,53 eurot).

